Diari Oficial de la Generalitat Valenciana


Sumari del DOGV 7807, del 16-06-2016 (2016/4364)

RESOLUCIÓ de 9 de juny de 2016, del director general d'Administració Local, per la qual es publica la modificació de l'article 1 dels Estatuts de la Mancomunitat Circuit Cultural Comarcal de la Marina Alta.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7807

Data del DOGV
:   16-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4364


Data del document
:   09-06-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 9 de juny de 2016, del director general d'Administració Local, per la qual es publica la modificació de l'article 1 dels Estatuts de la Mancomunitat Circuit Cultural Comarcal de la Marina Alta. [2016/4364]  
La Mancomunitat Circuit Cultural Comarcal de la Marina Alta, mitjançant un acord del Ple adoptat per majoria absoluta de vots, en sessió de 25 d'abril de 2015, va decidir modificar els seus estatuts a fi d'aprovar la baixa voluntària i separació del municipi de la Vall d'Alcalà, que al seu torn havia aprovat sol·licitar dita baixa en Ple de data 7 d'agost de 2013.  
D'acord amb el que disposa l'article 26 dels estatuts de la mancomunitat, en el cas que un municipi decidisca unilateralment separar-se de la dita mancomunitat, serà necessari haver-ne romàs com a membre almenys quatre anys, acord municipal adoptat per majoria absoluta comunicant a la mancomunitat la voluntat d'abandó unilateral amb antelació mínima d'un any, informe de la mancomunitat, informe de la Diputació Provincial i de l'òrgan autonòmic competent en Administració Local, i acord del plenari de la mancomunitat per majoria absoluta del vot ponderat. La separació d'un membre no té la naturalesa de modificació constitutiva de la mancomunitat, perquè no es refereix als aspectes constitutius arreplegats en l'article 24.2 dels estatuts, per la qual cosa el procediment per a la seua tramitació i aprovació definitiva serà l'establit en l'article 95.3 de la Llei de Règim Local de la Comunitat Valenciana, i en l'article 26 dels propis estatuts de la mancomunitat.  
  
La modificació corresponent a la separació del municipi de la Vall d'Alcalà, afecta l'article 1, en el qual se suprimeix el municipi de la Vall d'Alcalà, publicant-se la nova redacció de l'article modificat.  
  
Perquè l'adaptació adquirisca eficàcia és necessari fer-ne la publicació en el Diari Oficial de la Comunitat Valenciana, d'acord amb el que disposa l'apartat 4 de l'article 93 de la Llei de Règim Local de la Comunitat Valenciana  
Remesos l'expedient tramitat i els Estatuts aprovats a aquesta Direcció General d'Administració Local, no s'hi adverteix cap infracció de l'ordenament jurídic.  
Per tot això, d'acord amb la legislació esmentada i, concretament, amb l'article 93 de la Llei 8/2010, de 23 de juny, de la Generalitat, de Règim Local de la Comunitat Valenciana i d'acord amb el que disposa l'article 17 del Decret 151/2015, del Consell, pel qual s'aprova el Reglament orgànic i funcional de la Presidència de la Generalitat, resolc:  
  
Article únic  
Publicar en el Diari Oficial de la Comunitat Valenciana el text de l'article 1 dels Estatuts de la Mancomunitat Circuit Cultural Comarcal de la Marina Alta, modificat per acord plenari de la mateixa, que es transcriu a continuació com a annex, en haver-se acreditat en l'expedient la legalitat de les actuacions, així com inscriure la dita modificació en el Registre d'Entitats Locals de la Comunitat Valenciana.  
  
  
Contra aquesta resolució podrà interposar-se un recurs d'alçada davant de la Secretaria Autonòmica de Presidència, en el termini d'un mes de conformitat amb els articles 107 i 114 de la Llei 30/1992, de Règim Jurídic de les administracions Públiques i del Procediment Administratiu Comú. Transcorregut el termini esmentat sense haver-se interposat el recurs, la resolució serà ferma a tots els efectes.  
Tot això, sense perjuí que els interessats puguen exercitar qualsevol altre recurs que, per al seu dret, hi estimen oportú.  
  
València, 9 de juny de 2016.- El director general d'Administració Local: Antoni Such Botella.  
  
  
ANNEX  
Modificació de l'article 1 dels Estatuts de la Mancomunitat Circuit Cultural Comarcal de la Marina Alta.  
  
Article 1. Municipis que integren la Mancomunitat  
1. Els municipis d'Alcalalí, l'Atzúbia, Beniarbeig, Benidoleig, Benigembla, Benimeli, Benissa, Calp, Dénia, Gata de Gorgos, Llíber, Ondara, Orba, Parcent, Pedreguer, Pego, el Poble Nou de Benitatxell, els Poblets, el Ràfol d'Almúnia, Sagra, Sanet i Negrals, Senija, Teulada, Tormos, Vall de la Gallinera, la Vall de Laguar, el Verger, Xàbia i Xaló, d'acord amb l'Ordenament Jurídic vigent, acorden constituir-se en Mancomunitat Voluntària de Municipis per a la prestació de serveis culturals que més endavant s'arrepleguen en els presents estatuts.